[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 16.10.2008

COM(2008) 606 окончателен

2006/0147 (COD)

СТАНОВИЩЕ НА КОМИСИЯТА в съответствие с член 251, параграф 2, трета алинея, буква в) от Договора за ЕО относно внесените изменения от страна на Европейския парламент в общата позиция на Съвета по отношение на предложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА относно ароматизантите и определени хранителни съставки с ароматични свойства, предназначени за употреба във и върху хранителни продукти и за изменение на Регламент (ЕИО) № 1576/89 на Съвета, Регламент (ЕИО) № 1601/91 на Съвета, Регламент (ЕО) № 2232/96 и Директива 2000/13/ЕО

ЗА ИЗМЕНЕНИЕ ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

2006/0147 (COD)

СТАНОВИЩЕ НА КОМИСИЯТА в съответствие с член 251, параграф 2, трета алинея, буква в) от Договора за ЕО относно внесените изменения от страна на Европейския парламент в общата позиция на Съвета по отношение на предложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА относно ароматизантите и определени хранителни съставки с ароматични свойства, предназначени за употреба във и върху хранителни продукти и за изменение на Регламент (ЕИО) № 1576/89 на Съвета, Регламент (ЕИО) № 1601/91 на Съвета, Регламент (ЕО) № 2232/96 и Директива 2000/13/ЕО

1. Въведение

Съгласно разпоредбите на член 251, параграф 2, трета алинея, буква в) от Договора за ЕО Комисията представя становище относно измененията, предложени от Европейския парламент на второ четене. Комисията излага по-долу становището си относно измененията, предложени от Парламента.

2. Контекст

Дата на предаване на предложението на Европейския парламент и на Съвета (документ COM(2006)0427 окончателен — 2006/0147 (COD)): | 28 юли 2006 г. |

Дата на становището на Европейския икономически и социален комитет: | 25 април 2007 г. |

Дата на становището на Европейския парламент на първо четене: | 10 юли 2007 г. |

Дата на предаване на измененото предложение: | 24 октомври 2007 г. |

Дата на политическото споразумение: | 17 декември 2007 г. |

Дата на приемане на общата позиция: | 10 март 2008 г. |

Дата на становището на Европейския парламент (второ четене) | 8 юли 2008 г. |

3. Цел на предложението

В Директива 88/388/ЕИО на Съвета се съдържа определението за ароматизанти и са изложени общите правила за тяхната употреба, както и изискванията за етикетиране и максимално съдържание на вещества, които предизвикват опасения за здравето на хората. Съгласно нейните разпоредби в законодателството на Общността относно ароматизантите следва да се вземат предвид най-вече изискванията по отношение на здравето на хората.

Директивата се нуждае от съществени изменения, за да бъдат отразени технологичните и научните постижения в областта на ароматизантите. Освен това, в резултат от приемането на Регламент (ЕО) № 178/2002 за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните е необходимо някои процедури да бъдат адаптирани, а други — нововъведени.

С оглед постигане на яснота и ефективност, Директива 88/388/ЕИО се заменя с настоящото предложение. Основните цели са:

- изясняване на обхвата на законодателството относно ароматизантите;

- осъвременяване и адаптиране на съществуващото законодателство относно ароматизантите към технологичните и научните постижения;

- определяне на ясни процедури за оценка и даване на разрешение;

- по-добра информираност на потребителите за употребата на естествените ароматизанти;

- адаптиране към изискванията на Регламент (EО) № 882/2004 относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните.

Предложеният регламент относно ароматизантите е част от пакета с предложения за „хранителните подобрители“. Този пакет от предложения се отнася за добавките в храните, ензимите в храните и ароматизантите в храните. Той дава принос към програмата на Комисията за опростяване и също така допринася не само за хармонизиране във всяка от трите свързани области, но и за последователността между тях. Допълнително четвърто предложение в рамките на пакета ще установи единна обща процедура за даване на разрешение във връзка с оценката и одобрението на тези вещества.

4. Становище на Комисията относно измененията, внесени от Европейския парламент

- Европейският парламент гласува на второ четене консолидиран текст, в който се съдържат известен брой изменения на текста на общата позиция. Текстът е резултат от преговорите между Съвета, Европейския парламент и Комисията. Измененията са предимно от техническо естество и съответстват като цяло на ключовите принципи, съдържащи се в първоначалното предложение, които също така подсилват. Необходимо е да се отбележат измененията, които ще създадат възможност да не се прилагат някои аспекти на законодателството, когато към храната се добавят само билки и подправки. Други изменения се отнасят за разясняването на взаимодействието между предложения регламент относно добавките в храните и Регламент (ЕО) № 1829/2003 относно генетично модифицираните храни и фуражи, като също така създават и по-голяма правна сигурност за производителите и потребителите на ароматизанти, като удължават срока за приемане на списъка на Общността с ароматични вещества. Други изменения подсилват принципа на предохранителните мерки и доразясняват принципа на неподвеждане на потребителя. Освен това се въвеждат известен брой технически промени в резултат от замяната на Регламент (ЕИО) № 1576/89 относно спиртните напитки с новия Регламент (ЕО) № 110/2008.

- Комисията приема всички изменения, гласувани в Европейския парламент. Резултатите от второто четене в Европейския парламент са много задоволителни.

5. Заключение

В съответствие с член 250, параграф 2 от Договора за ЕО Комисията изменя предложението си по описания по-горе начин.